### Beslutningstema

Det skal besluttes, om der skal gives en lovliggørende landzonetilladelse til opførelse af en garage på [adresse] 4, 6280 Olga Karlsen.

### Historik

Den eksisterende bygning blev opført i foråret 2021 uden en landzonetilladelse og byggetilladelse.

I april 2021 blev der meddelt et standsningspåbud, da det blev konstateret, at byggeriet ikke havde en byggetilladelse og en landzonetilladelse. Det fremgik af påbuddet, at byggeriet kunne lovliggøres ved:

* Fjernelse af påbegyndt byggeri.
* Indsendelse af en ansøgning om landzonetilladelse og byggetilladelse.

I april 2021 blev der søgt landzonetilladelse til at udvide eksisterende bygningsmasse med 180 m2 på ejendommen [adresse] Klev 4, 6280 Olga Karlsen. Bygningen skulle bruges som lager til murerforretningen. Den 22. juli 2021 blev der meddelt afslag, da det blev vurderet, at den ønskede bygning ikke er en bygning, der er afhængig af en kystnær placering, og der er ikke tale om erhvervsmæssig nødvendig bygning til land- og skovbrug. En yderligere udvidelse af erhvervsarealer og erhvervsaktiviteter i området vil være i strid med planlovens bestemmelser om at friholde landzonen for nye erhvervsvirksomheder. Områdets karakter er et turistområde med campingplads, sommerhuse og hotel, og mange af områdets huse anvendes til fritidsformål.

I september 2021 blev der søgt om lovliggørende landzonetilladelse til at udvide eksisterende bygningsmasse på [adresse] 4, 6280 Højer. Gerda Knudsen ville blive reduceret med 50 m2 fra 180 m2 til 130 m2 og bygningen skulle bruges til keglebane samt lager til feriehuse og hotel. Den 22. maj 2023 blev der meddelt afslag, da det blev vurderet, at den ønskede bygning ikke er en bygning, der er afhængig af en kystnær placering, og der er ikke tale om erhvervsmæssig nødvendig bygning til land- og skovbrug. En yderligere udvidelse af erhvervsarealer og erhvervsaktiviteter i området vil være i strid med planlovens bestemmelser om at friholde landzonen for nye erhvervsvirksomheder.

### Sagsfremstilling

Der er søgt om en lovliggørende landzonetilladelse til at anvende en del af en eksisterende bygning til garage på ejendommen matr. nr. 483 [adresse], beliggende [adresse] Klev 4, 6280 Olga Karlsen.

Den eksisterende bygning har et areal på 180 m2. Det er de 96 m2 af bygningen som ønskes anvendt til garage. Resten af bygningen på 84 m2 vil blive fjernet.

Efter § 35 i planloven må der i landzone ikke uden tilladelse fra kommunen foretages udstykning, opføres ny bebyggelse eller ske ændringer i anvendelse af bestående bebyggelse og ubebyggede arealer.

At beholde et del af bygningen til garage vil kræve en landzonetilladelse.

Der er stillet følgende vilkår i udkast til lovliggørende landzonetilladelse:

* Den del af bygningen på 84 m2 som ikke anvendes til garage skal nedrives seneste 4 måneder efter, at landzonetilladelsen er meddelt.

Det er forvaltningens vurdering, at der kan gives tilladelse til det ansøgte, da der ikke er en garage på ejendommen, og at garagen ikke vil sløre eller ødelægge oplevelsen af kulturen i området, da der også er andre større bygninger i området.

Følgende er vedlagt som bilag:

* Indsigelser fra naboer og ejers bemærkninger til indsigelserne.
* Kort der viser placering af garagen, og den del af bygningen som skal fjernes.
* Kort der viser ejendommen før bygningen blev opført.

Forvaltningen indstiller 2 scenarier;

1) der gives afslag på ansøgningen om garage på det pågældende sted.

2) at der gives lovliggørende landzonetilladelse til opførelse af en garage på [adresse] 4.

### Lovgrundlag

Planloven

### Indstilling Fagchefen for Plan og Udvikling indstiller,

|  |  |
| --- | --- |
| at | der træffes beslutning om scenarie 1 eller 2. |

### Beslutning

Indstillingen godkendt, idet Teknik- og Miljøudvalget godkender scenarie 1.